PLINY: NATURAL HISTORY 



43 inpendia et dependere, quin et militum stipendia, 

 hoc est stipis pondera, dispensatores, libripendes, qua 

 consuetudine in iis emptionibus, quae mancipi sunt, 

 etiam nunc libra interponitur. Servius rex primus 

 signavit aes. antea rudi usos Romae Timaeus tradit. 

 signatum est nota pecudum, unde et pecunia appel- 

 lata. maximus census cxx assium fuit illo rege, et 

 ideo haec prima classis. 



44 Argentum signatum anno urbis cccclxxxv,^ Q. 

 Ogulnio C. Fabio cos., quinque annis ante primum 

 Punicum bellum. et placuit denarium pro x libris 

 aeris valere, quinarium pro v, sestertium pro dupon- 

 dio ac semisse. librale autem pondus aeris inminutum 

 est bello Punico primo, cum inpensis res p. non 

 sufficeretjconstitutumque ut asses sextantario pondere 

 ferirentur. ita quinque partes lucri factae, dissolu- 



45 tumque aes alienum. nota aeris eius fuit ex altera 

 parte lanus geminus, ex altera rostrum navis, in 

 triente vero et quadrante rates. quadrans antea 

 teruncius vocatus a tribus unciis. postea Hannibale 



^ ccccLxxxv Cellarius : ccccLxxxxv B : dlxxxv rell. 



" I.e. an as. 



36 



